google/wiki40b huggingface dataset:
Traveling Wilburys Vol. 1

Bakgrunn

Tidlig i april 1988, var George Harrison i Los Angeles, California. Han skulle spille inn en B-side for en europeisk maxisingel. Jeff Lynne var også i Los Angeles for å produsere noen sanger for Roy Orbison, og for Tom Pettys soloalbum. Mens han spiste middag sammen med Lynne og Orbison, fortalte Harrison at han skulle spille inn en ny sang og ville gjerne gjøre det neste dag. Både Lynne og Orbison tilbød sin hjelp. De trengte et studio på kort varsel, så Harrison foreslo at de skulle ringe Bob Dylan, som hadde sitt eget hjemmestudio. Etter middag stakk George innom Tom Pettys hus for å plukke opp gitaren sin for neste dags innspilling og inviterte likegodt ham med også. De samlet seg i Dylans hjem i Malibu neste dag, der de skrev og spilte inn sangen «Handle with Care». Alle fem delte vokalen.
Låten ble sett på som for god til en B-side, så Harrison fikk ideen om å danne et band, skrive og spille inn flere sanger og gi ut et album. Gruppen kom sammen igjen ni dager i mai, der de spilte inn basissporene og vokalen til sangene i Dave Stewarts hjemmestudio i Los Angeles. Overdubbing og miksing ble gjort i England, i Harrisons hjemmestudio F.P.S.H.O.T. (Friar Park Studio, Henley-on-Thames).
Under dekknavnet «Brødrene Wilbury», ble medlemmene kjent som: Nelson (Harrison), Otis (Lynne), Lucky (Dylan), Lefty (Orbison) og Charlie T. Jr. (Petty). Harrison var allerede kjent med alternative identiteter fra Sgt Pepper's Lonely Hearts Club Band, men dette konseptet ble tatt ett steg videre: deres ekte navn dukket aldri opp på albumet, ikke engang som låtskrivere.
Siden Harrison var «oppfinneren» av gruppen så signerte han dem til Warner Bros. Records (som Petty etterhvert selv skrev kontrakt med), hans daværende plateselskap.

Albumet

Albumet ble utgitt 18. oktober 1988. Volume One ble en overraskende hit dette året. Albumet solgte to millioner kopier innen seks måneder. Singelen «Handle with Care» kom ikke langt opp på listene (på 45.-plass i USA), men albumet gjorde det. Albumet nådde 16.-plass i Storbritannia og en imponerende 3.-plass i USA. Med over femti uker på listene, ble albumet senere sertifisert til 3x platina. Mens Harrison og Petty hadde hatt nylige suksesser, så hadde ikke Dylan, Orbison og Lynne hatt et album liggende så høyt på listene på mange år. På den tiden hadde ingen Dylan-album solgt så mye som to millioner. Som en kritiker sier det, det var «det var et av tidenes kommersielle kupp».
Orbison døde plutselig av hjerteinfarkt 6. desember 1988.
Etter at George Harrisons distribusjonsavtale med Warner Bros. Records gikk ut i 1995 gikk eiendomsretten over til Dark Horse Records-katalogen og de to Traveling Wilburys-albumene over til Harrison, og albumene gikk ut av trykk. 12. juni 2007 ble Traveling Wilburys Vol. 1 og Vol. 3 gjenutgitt av Rhino Records som The Traveling Wilburys Collection, pakket sammen med bonusspor og en DVD. Boksen tok 1.-plassen på UK Albums Chart og nummer 9 på Billboard 200 allerede første uken i salg.
Whittleia retiella

Utseende

Hannen er en liten (vingespenn 7,5-8,5 millimeter), spinkel sekkspinner med grovt fjærformede antenner og vinger som er hvite med grått nettmønster. Hunnen er 4-4,5 millimeter lang, gulbrun, latrvelignende helt uten antenner og bein. Larvesekken er 5-6 millimeter lang, dekket med langsgående stråbiter.

Levevis

Arten lever på fuktige, åpne steder ved kysten. Larven spiser saltgras og andre grasarter. Hannene flyr om dagen i mai-juni.
Guvernementet Sankt Petersburg

Guvernementet Sankt Petersburg, senere Guvernementet Petrograd og sist Guvernementet Leningrad, var et guvernement i keiserdømmet Russland og RSFSR fra 1708 til 1927.
Guvernementet var inndelt i 8 kretser (ujezd): Gdov, Jamburg, Luga, Novaja Ladoga, Peterhof, St. Petersburg, Schlüsselburg og Tsarskoje Selo.
Nuten Opp

Nuten Opp er et motbakkeløp i Rosendal som arrangeres av Rosendal FjellStreif og Rosendal Turnlag. Løpet ble første gang arrangert i 2006.
Løypa starter ved Rosendal Stadion og har målgang på toppen av Malmangernuten på 892 meter. Løypa er 3,7 km lang og er dermed med sine 24% i gjennomsnittlig stigning et av de bratteste motbakkeløp i Norge.
I 2009 ble løpet arrangert som minneløp for Jon Tvedt som gikk bort 11. januar 2009. Tvedt er fortsatt den som har løpt raskest opp til toppen (uten sekk).
I 2012 het løpet TV2 Rosendal NutenOpp og var satt opp som NM i motbakkeløp for året. Vinnere ble May Britt Buer og Thorbjørn Thorsen Ludvigsen. Løpet hadde 146 påmeldte.
Vardøhus len

Vardøhus len (Finmarkens Lehn) var et norsk len som eksisterte fra senmiddelalderen til lensvesenet ble avsluttet og Norge ble delt inn i amt på midten av 1600-tallet. Lenet utgjorde i geografisk utbredelse det nåværende Finnmark fylke.
Vardøhus festning ble anlagt omkring år 1300 for å sikre norsk territorium mot fiendtlige makter i øst. Dets strategiske beliggenhet og betydning for Norge og senere Danmark-Norge kan ikke undervurderes, og den nordligste administrative enhet i riket ble lagt til stedet.
Vardøhus len var opprinnelig et underlen til Bergenhus hovedlen, men fra 1576 ble Vardøhus gjort til et hovedlen. Ved amtsforordningen av 1661 ble lenet til Vardøhus amt med en amtmann som øverste administrative leder.
Parque Biblioteca España

Parque Biblioteca España er en «bibliotekpark» (bibliotek omgitt av en park) i den colombianske byen Medellín. Det befinner seg på en høyde i nabolaget Santo Domingo i bydelen Popular med utsikt over byen, og kan nås med taubanen Metrocable.
Biblioteket er kjent for sin iøynefallende arkitektur. Det består av tre bygninger som skal forestille steiner som lyses opp om natta. Det er tegna av Giancarlo Mazzanti, og sto ferdig i 2007. Det har et samla areal på 5500 m².
Pseudomussardia

Levevis

Disse billene har larver som lever i død ved.

Utbredelse

Arten lever i Den demokratiske republikken Kongo.
Karen Blixen-medaljen

Karen Blixen-medaljen er en medalje som deles ut av Det Danske Akademi til utenlandske forfattere. Medaljen er den høyeste anerkjennelse som gis til utenlandske forfattere i Danmark og ble innstiftet i 1984, på 100-årsdagen for Karen Blixens fødsel. Den er bare blitt delt ut seks ganger.
Ugeblad for Lovkyndighed

Historie

De norske høyesterettsadvokatene hadde fra 1836 gitt ut Norsk Retstidende, hvor det ble trykt utskrifter av dommer. Da advokatene stiftet Den norske Sagførerforening, begynte de også å gi ut Ugeblad for Lovkyndighed, hvor det ble trykt juridiske avhandlinger, notiser om aktuelle spørsmål som ble debattert, og avtrykk av forelesninger som var holdt ved universitetet. Hovedmannen bak opprettelsen var Jens Peter Andresen. Redaksjonen besto av Emil Stang, Ole Andreas Bachke, Johannes Bergh og Johan Heffermehl.
Ugeblad for Lovkyndighed, Statistik og Statsøkonomi ble slått sammen med Norsk Retstidende i 1871, slik at dette overtok utgivelsen av stoffet som til da hadde stått i Ugeblad for Lovkyndighed.
Dag Michalsen ga i 1983 ut en avhandling hvor han gjennomgikk stoffet i de ti årgangene av tidsskriftet.
Velostrada

Velostrada er en vei for sykkel med høyere hastighet og/eller kvalitet enn en vanlig sykkelvei. Ordet er satt sammen av det franske ordet velo for sykkel og det italienske ordet strada, som betyr vei (jf. autostrada, motorvei). Velostrade er mulig flertallsform, etter italiensk mønster («Autostrade»). Trolig vil velostrader være mer nærliggende flertallsform på norsk.
Eksempel på bruk av ordet velostrada finnes på flere språk, bl.a. norsk, svensk, dansk, polsk og nederlandsk.
I Leiden finnes det en velostrada under bygging men de fleste velostrader er kun på planleggingstadiet. I Norge er den eneste planlagte velostrada som er godkjent politisk Sykkelstamveien Nordjæren som går mellom Stavanger og Sandnes langs E39.
Roll tide Roll

Roll tide Roll er et musikkalbum med Jan Johansen og The Brazz Brothers, utgitt i 1997.
Holdal

Holdal (lokal uttale håilldal) er en bygd i Steinfjorden på Vestvågøya i Vestvågøy kommune i Lofoten i Nordland. Navnet Holdal kommer mest sannsynlig av det gammelnorske ordet holdr – å holde eller eie (odelsbonde) og dal.
Danske hunderaser

Om danske hunderaser

Nå vil sikkert noen hevde at grand danois er en dansk hunderase, men den anerkjennes altså som tysk. Også grønlandshunden kan sies å være dansk, i og med at Grønland tilhører Danmark, men denne anerkjennes som en grønlandsk rase og ble som sådan trolig skapt lenge for danskene tok over. Den er allikevel tatt med her.
Shearon Harris kjernekraftverk

Shearon Harris kjernekraftverk er et kjernekraftverk som produserer elektrisk kraft i New Hill i Wake County 30 km sørvest for storbyen Raleigh, ved Harris Lake midt i delstaten Nord-Carolina i USA. Kjernekraftverkets nåværende reaktor ble godkjent for igangsetting i 1987. Installert maksimal effekt i 2009 er brutto 900 MW, og årsproduksjonen i 2007 var på om lag 7,40 TWh elektrisk kraft. 
Anlegget eies av Progress Energy. Det har en reaktor som er i operativ drift. Etter dagens konsesjoner skal reaktorens produksjon opphøre i 2046.
John Bauer

Annet

I forbindelse med Bauers 100-årsdag i 1982 utgav det svenske Postverket en serie frimerker med bildene hans og i 1997 en serie med motiver hentet fra Bland tomtar och troll.
John Bauer fikk en kjede med friskoler oppkalt etter seg, de såkalte John Bauer-gymnasene. John Bauer-gruppen har hatt privatskoler både i Sverige og Norge. De norske skolene opphørte i 2008 etter økonomiske problemer, der skolen i Oslo ble stengt og skolen i Bergen ble solgt. Skolene i Sverige ble i 2013 lagt ut for salg. Bakgrunnen for avviklingen i Sverige var dalende interesse fra søkere.
Borgerlig offentlighet

Borgerlig offentlighet er den tyske filosofen og sosiologen Jürgen Habermas' mest kjente verk. Verket var Habermas doktorgradsavhandling og utkom på tysk første gang i 1962. Boka drøfter hvordan offentligheten utviklet seg i Vest-Europa fra 1700 til 1900-tallet. Den er et av de hyppigst siterte verk innen sosiologi og andre samfunnsvitenskaper.
Tredje ventrikkel

Tredje ventrikkel (latin: ventriculus tertius) er en del av ventrikkelsystemet i hjernen. Ventriklene er kammer fylt med cerebrospinalvæske og tredje ventrikkel ligger midt i hjernen mellom høyre og venstre sideventrikkel. Cerebrospinalvæsken flyter til tredje ventrikkel fra sideventriklene anteriort (foran) gjennom foramen Monroi, og posteriort (bak) gjennom aquaeductus mesencephali (Sylvius-akvedukten). 
På høyre og venstre side av tredje ventrikkel er thalamus og hypothalamus, og ventrikkelens bakre vegg danner lamina terminalis. Forrest i ventrikkelen er to utstikkere, recessus supraopticus ovenfor chiasma opticum (synsnervekrysningen), og recessus infundibularis ovenfor hypofysestilken.
… confront … confront …

... confront ... confront ... er et musikkalbum med PVC, utgitt i 1982.
Frøviklere

Utseende

Små til middelsstore, tettbygde viklere (de norske artene med vingespenn 8-19 millimeter). På farge er den gjerne mørkt brunlige med mer eller mindre utbredte, hvite tegninger. Mange av artene har en kommaformet, hvit flekk ved bakkanten av forvingen, og kan minne om kommamøll (Glyphipterigidae).

Levevis

De fleste av artene har larver som lever på frukter og frø, gjerne på busker og trær eller på urter i erteblomstfamilien. Det er også noen som borer inne i stengler.

Skadedyr

Flere av artene er brysomme skadedyr ved dyrking av ulike slags frukter, men ikke i Norge.

Utbredelse

Slekten er utbredt i hele Holarktis, dessuten i Sør-Amerika og Australia.
Vepsen

Vepsen er en norsk forening som har som formål å drive gravende journalistikk om voldelige, rasistiske, totalitære eller hatefulle og antidemokratiske miljøer og grupper. Foreningen driver nettmagasinet med samme navn. Vepsen samarbeider med den svenske organisasjonen Expo.

Vepsen.no

Foreningen Vepsen driver sitt eget nettmagasin. Vepsen er ikke medlem av Norsk Presseforbund, men følger Redaktørplakaten og Tekstreklameplakaten. Rundt 20 journalister bidrar med stoff til redaksjonen hvor Tor Bach er redaktør.
Under rettssaken mot Anders Behring Breivik avslørte Vepsen at en av meddommerne hadde uttalt på sosiale medier at tiltalte fortjente dødsstraff, noe som medførte at han ble umiddelbart fjernet som medommer.
Foreningen utgir også en årlig rapport om hatgrupper i Norge.
Ordos (Indre Mongolia)

Ordos (Forenklet kinesisk: 鄂尔多斯; tradisjonell kinesisk: 鄂爾多斯; pinyin: È'ěrduōsī; Wade-Giles: È-ěr-tō-ssū; mongolsk: ; transkripsjon: Ordos qota) er et byprefektur i den autonome region Indre Mongolia i Folkerepublikken Kina. Folketallet er på 1,28 millioner innbyggere.
En stor del av territoriet utgjøres av Ordosplatået.
Kullkraftverkene Guohua Zhunge'er og Dalate ligger i prefekturet.
Fiolinkonsert

Fiolinkonsert er en instrumentalkonsert med fiolin som soloinstrumentet.
Fiolinkonserten utviklet seg fra begynnelsen av 1700-tallet med utgangspunkt i concerto grosso og fikk sin klassiske utforming med tre satser, hurtig-langsom-hurtig, der den første satsen vanligvis er på sonatesatsform med to eksposisjoner – en for solisten og en for orkesteret, og den siste er en rondo.
En klassisk konsert inneholder gjerne en improvisert kadens for solistens bravuroppvisning, senere ble det vanlig å bruke utskrevne kadenser. Konserter fra senere perioder kan ha en friere utforming.
Flere berømte komponister skrev fiolinkonserter. Antonio Vivaldi skrev en mengde, «De fire årstider» er mest kjent. Mozart skrev fem, Beethoven, Brahms, Mendelssohn og Sibelius en hver.
Nukleidekart

Beskrivelse og anvendelse

Et diagram eller en tabell av nukleider er et enkelt kart til kjernefysiske eller radioaktiv atferd til nukleidene, siden det skiller de forskjellige isotopene av et grunnstoff. Det står i kontrast med en periodisk tabell, som bare kartlegger deres kjemiske atferd, siden isotoper (nukleider som er varianter av samme element) som ikke skiller seg kjemisk i noen betydelig grad, med unntak av hydrogen. Nukleide diagrammer organisere nuclides langs X-aksen ved deres antall nøytroner og langs Y-aksen av deres antall protoner, ut til grensene av nøytron og proton drypp linjer. Denne erklæringen ble først publisert av Kurt Guggenheimer i 1934 og utvidet av Giorgio Fea i 1935, Emilio Segrè i 1945 eller G. Seaborg. I 1958 publiserte Walter Seelmann-Eggebert og Gerda Pfennig den første utgaven av Karlsruhe Nuklidkarte. Den 7. utgave ble gjort tilgjengelig i 2006. I dag er det flere nukleidekart, fire av disse har en vid utbredelse: Karlsruhe Nuclide Diagram, Strasbourg Universal Nuclide Diagram, Diagram av Nuclides fra JAEA og Nuclide Diagram fra Knauser Atomic Power Laboratory. Det har blitt et grunnleggende verktøy for kjernefysisk samfunnet.
Hornius

Utseende

Middelsstore (ca. 8 millimeter), avlange og slanke, blanke, brunrøde bladbiller. Hannene har lange og kraftige antenner (nesten så lange som kroppen) og ligner på trebukker. Pronotum er avrundet sekskantet, nesten så bredt som de jevnbrede dekkvingene.

Utbredelse

Slekten er utbredt i den Neotropiske økosonen (Argentina og Chile).
HJEM

HJEM er et magasin som utgis av Sjømannskirken - Norsk kirke i utlandet. Det ble første gang utgitt i 1865, da under navnet Bud & Hilsen. I januar 2015 ble navnet endret til HJEM.
Magasinet kommer ut sju ganger årlig, og har et opplag på ca. 48 000 eksemplarer, og distribueres til bl a. utenriksstasjoner og institusjoner i utlandet.
Redaktør for HJEM er Inge Mørland.
The Japan Box

Album- og sporliste

Bortsett fra A Hard Day's Night og Help!, som er i stereo, er alle album i mono.
Morgan Hurd

2014

Hurd deltok i Nastia Liukin Cup i 2014, der hun kom på 14.-plass i nivå 10 (level 10). I American Classic kom hun på åttendeplass, og i U.S. Classic kom hun på 18.-plass. 
Hun kom på 29.-plass sammenlagt i USA-mesterskapet i turn 2014, i juniorklassen.

2015

I U.S. Classic 2015 kom hun på niendeplass i mangekampen, og hun fikk sølv i skranke. Hun kom på åttendeplass i USA-mesterskapet i turn 2015, der hun kom på sjuendeplass i frittstående og delt fjerdeplass i skranke.

2016

I 2016 vant hun mangekampen i American Classic. Hun kom på femteplass i mangekampen i U.S. Secret Classic, der hun vant frittstående og kom på andreplass i skranke. 
I USA-mesterskapet i turn 2016 kom hun på femteplass i mangekampen for junior, med 55,400 poeng i kvalifiseringen og 54,350 poeng i finalen. Hun fikk der bronse i skranke, og hun kom på sjuendeplass i hopp.

2017

Hurd ble senior i 2017, og debuterte internasjonalt i Stuttgart World Cup, der hun kom på tredjeplass i mangekampen. I april deltok hun på USAs lag som vant City of Jesolo Trophy, og i U.S. Classic kom hun på andreplass i frittstående og sjetteplass på bom. 
I USA-mesterskapet i turn 2017 kom hun på sjetteplass i mangekampen, etter at hun fikk 54,100 i kvalifiseringen og 55,650 i finalen. I apparatfinalene kom hun på åttendeplass i skranke, femteplass på bom og tiendeplass i frittstående. Fordi hun kom blant de seks beste i mangekampen ble hun tatt ut til USAs landslag i turn, og i september ble hun tatt ut til å delta i VM i turn 2017, sammen med Ragan Smith, Jade Carey og Ashton Locklear.
I VM i Montreal kvalifiserte hun seg til apparatfinalen i bom, med nest beste karakter (13,500) i kvalifiseringen. Hun kvalifiserte seg også til mangekampfinalen, etter at hun fikk 54,832 poeng i kvalifiseringen. I mangekampfinalen fikk hun 55,232 poeng, og vant denne 0,1 poeng foran Ellie Black fra Canada og 0,4 poeng foran Elena Eremina fra Russland. To dager senere fikk hun sølv i apparatfinalen i bom, med 13,400 i finalen, bak Pauline Schäfer fra Tyskland.
Molly

Akvaristikk

Villformen har blitt ganske sjelden i handelen.
Tross sitt rykte som en bra nybegynnerfisk, er mollyen ganske krevende. Black molly som man kjøper i butikkene kommer ofte fra Singapore og er drettet i brakkvann, så de vil gjerne ha salttilskudd i vannet. De foretrekker et lyst og varmt akvarium, temperaturen bør ligge mellom 23 og 30 grader, og akvariet bør ha en varmekolbe. Mollyen er i hovedsak en algeeter, men tar også bl.a. flakfôr.
Mye planter er å foretrekke.
Av black molly har begge kjønn samme svarte farge, og de ser nesten like ut. Hunnen er litt større og rundere enn hannen, og hannen har vanligvis en større ryggfinne. Det er best å holde en hann sammen med tre-fire hunner. 
Den formerer seg lett hvis den får gode livsvilkår.
Den føder levende yngel; omtrent en gang i måneden kan en hunn få opptil 100 yngel.
Det eksisterer en mengde farger, former og hybrider av mollyen, og på grunn av innavl kan den være følsom for sykdommer som hvitprikk.
Gondiya (distrikt)

Demografi

Ved folketellingen i 2011 var det 1 322 331 innbyggere i distriktet, mot 1 200 707 i 2001. Den urbane befolkningen utgjør 17,07 % av befolkningen.
Barn i alderen 0 til 6 år utgjorde 10,29 % i 2011 mot 14,26 % i 2001. Antallet jenter i den alderen per tusen gutter er 944 i 2011 mot 958 i 2001.
Nyanga (Zimbabwe)

Nyanga (tidligere Inyanga) er en by i provinsen Manicaland i Zimbabwe. Den ligger i den fjellrike østre del av landet. I nærheten ligger Nyanga nasjonalpark og i den er  Inyangani, landets høyeste fjell.
Zimbabwes høyeste foss, Mutarazifossene, er i dette området. Her er det ruiner og andre  spor etter menneskelig bosetning fra stein- og jernalderen, som befestninger, terrasser og veier.
Charlottenlund Sportsklubb

Fotball

På seniornivå spiller klubben i 3. divisjon. I 2009 vant Charlottenlund sin avdeling og spilte kvalifisering til 2. divisjon. De tapte kvalifiseringen 7-2 mot Kolstad over to kamper. I 2016 kvalifiserte klubben seg til første runde i cupen, syv år siden sist gang. De tapte kampen 3-4 mot Levanger etter skåring av Benjamin Stokke i ekstraomganger.
Kjetil Thorsø Hansen fra Charlottenlund er en norsk fotballdommer som dømmer i Adeccoligaen og regionalt i cupen (Norgesmesterskapet).
Reinflytting minutt for minutt

Produksjon

Produksjonen hadde vært planlagt i vel tre år fram til sendestart. I likhet med tidligere sakte-TV-sendinger ble sendingene produsert fra et mobilt kontrollrom. Regikontrollen, som var plassert i en gumpi, en slags liten hytte med meier, var bemannet med en produsent, en lydansvarlig og en kamerakontrollør, som sammen sørget for å hente inn lyd og bilde fra de forskjellige kameraene og velge hva som skulle sendes videre. Gumpien hadde over 40 antenner på taket for å ta i mot og sende trådløst mellom de forskjellige enhetene. Den ble trukket av en Bv 206 beltevogn, og bak hang enda en gumpi med aggregater, reserveutstyr og batteriladere.
Siden produksjonen stort sett beveget seg utenfor vanlig kommunikasjonsdekning hadde NRK måttet sette opp egen forbindelse for å kunne sende signalene videre ut. Disse ble sendt til senderen på Stifjellet ved Kviby i Alta og videre til NRK Sápmi i Karasjok. Men siden det for det meste er store avstander og ingen fri sikt til senderen ble det benyttet midlertidige reléstasjoner på forskjellige fjelltopper langs ruta. Totalt tre team var i aktivitet, og disse hadde også egne kamera for å kunne sende bilder når regikontrollen var helt utenfor dekning.
Det ble benyttet totalt 16 kameraer i produksjonen. Blant annet var en snøscooter utrustet med et Cineflex-kamera foran med vidvinkellinse og et bak med telelinse. Det ble også filmet med et gyrostabilisert håndholdt kamera, og for luftfoto ble det benyttet et dronekamera. Den ekstra tamme reinbukken «Muzet» fikk et eget kamera montert på ryggen, men dette fungerte dårlig og ble fjernet etter noen dager. Musikken som ble spilt av ble styrt fra et kontrollrom i Karasjok, der også tekst ble lagt på, som blant annet inkludert utvalgte Twitter-meldinger fra seerne.
Grunnet forsinkelser og dårligere vær enn ventet tok direktesendingen midlertidig pause da flokken var kommet til Nadjetluoppal (Voggenestjernet) natt til 1. mai, for så å skulle være tilbake når flokken skulle svømme over Kvalsundet. Klokka 8 på morgenen 3. mai ble direktesendingen satt igang igjen, denne gangen på NRK1, med forventning om at flokken skulle svømme over i løpet av dagen, men grunnet fortsatt dårlig vær ble det bestemt at flokken i stedet skulle prammes over sundet av hensyn til dyrene. Programmet ble tatt av lufta på NRK1 klokka 10, mens det fortsatt var sending på programmets nettside fram til etter 12.30 i tilfelle prammingen skulle kunne skje i løpet av dagen.
Norfolk Constabulary

Norfolk Constabulary er en politistyrke som betjener Norfolk i England. Den har omkring 1500 ansatte (2004). Hovedkvarteret ligger i Wymondham.
Styrken ble opprettet som Norfolk Joint Constabulary i 1968. 
Den er underlagt Norfolk Police Authority, som består av valgte og oppnevnte medlemmer som fører tilsyn med styrkens arbeid.
Ischnauchen

Utbredelse

Slekten er utbredt i Australia (Queensland).
Gyaritodes

Utseende

Ganske små, mørkbrune trebukker. Antennene er omtrent så lange som kroppen, med lange hår. Pronotum er tønneformet og litt lengre enn bredt. Dekkvingene er parallellsidige og forholdsvis korte.

Utbredelse

Slekten er utbredt i Sørøst-Asia (Laos, Vest-Malaysia, Java og Borneo).